Talle beseer na 'padwoede-voorval' - Maroela Media
Talle beseer na 'padwoede-voorval'
Die polisie in Mpumalanga sê hulle stel ondersoek in na 'n beweerde padwoede-voorval Saterdag in Middelburg in Mpumalanga waarin meer as 10 mense beseer is.
Kol. Leonard Hlathi, 'n polisiewoordvoerder, sê die voorval het glo plaasgevind nadat 'n taxibestuurder nalatig bestuur het. "Die bestuurder van 'n ander motor het glo sy motor voor die taxi ingeswaai en hom gekeer om verder te ry." Hlathi sê die bestuurder van die taxi en die bestuurder van die motor het uitgeklim en begin stry. Die bestuurder van die motor het glo iemand geskakel om hom te kom help. Hlathi sê 'n groep mense het opgedaag om hulp te verleen. "'n Geveg het uitgebreek tussen die groep en die passasiers van die taxi." Hlathi sê die passasiers in die taxi is aangerand en 'n verfbalgeweer is ook glo gebruik. Hy sê sewe van die passasiers is glo ernstig beseer. Hlathi sê niemand is nog in hegtenis geneem in verband met die voorval nie maar dat daar klagte van aanranding aanhangig gemaak is.
LUR probeer glo joernalis omkoop
Man kritiek ná hy oor snelweg hol
BomSkok · 7 jare gelede
Ja, en die taxibestuurder sal seker nou weer die arme slagoffer wees…
Coenraad · 7 jare gelede
Dit gaan meer en meer begin gebuir-ons is gatvol vir die wetteloosheid in die land.Afrikaners gaan nie meer stilbly en vertrap word nie-die reenboog aborsie van n land gaan ons slegte kant begin sien.